Temeljem članka 2. stavak (3) točka c), članka 7. stavak (1) točka b) i članaka 59. i 70. Zakona o Centralnoj banci Bosne i Hercegovine (“Službeni glasnik BiH“, br. 01/97, 29/02, 8/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine, na 8. sjednici održanoj dana 22.05.2024. godine, donosi

**ODLUKU**

**o izmjenama i dopunama Odluke o Jedinstvenom registru**

**računa poslovnih subjekata u Bosni i Hercegovini**

**Članak 1.**

U Odluci o Jedinstvenom registru računa poslovnih subjekata u Bosni i Hercegovini – novelirani tekst (“Službeni glasnik BiH”, br. 26/23) u članu 11. tački b) brišu se riječi “i vrste računa“.

**Članak 2.**

(1) U članku 13. iza stavka (3) dodaje se novi stavak (4) koji glasi:

“(4) Sve druge spise u vezi sa distribucijom podataka iz JRR potpisuje viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave.“.

(2) Dosadašnji stavak (4) postaje stavak (5).

**Članak 3.**

U članku 14. u stavovima (3) i (4) riječi “guverner Centralne banke može posebnim spisom“ zamjenjuju se riječima “viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave može“.

**Članak 4.**

(1) U članku 16. iza stavka (1) dodaje se novi stavak (2) koji glasi:

“Ukoliko Centralna banka izdaje izlaznu fakturu za usluge iz stavka (1) ovoga članka potpisuje je viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave.“.

(2) Dosadašnji stavci (2) i (3) postaju stavci (3) i (4).

**Članak 5.**

U članku 17. u stavku (4) riječi “guverner Centralne banke“ zamjenjuju se riječima “viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave“.

**Članak 6.**

(1) Ova odluka stupa na snagu osmog dana od dana njezinog objavljivanja u “Službenom glasniku BiH“, a primjenjivat će se od 01. 07. 2024.godine.

(2) Ova odluka će se objaviti i u “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

**Predsjedateljica**

Broj: UV-122-02-1-1084-4/24 **Upravnog vijeća Centralne banke**

Sarajevo, 22.05.2024. godine **Bosne i Hercegovine**

**GUVERNERKA**

**dr. Jasmina Selimović**